Sondre Rossbach

Norgesrekord

Sondre Rossbach innehar norgesrekorden for flest minutter uten å slippe inn mål i Eliteserien. Rekorden er 731 minutter, og den ble satt i 2016.

Tidlig karriere - Manchester United

Sondre begynte sin karriere i Brevik Idrettslag, hvor han allerede som 13-åring var inne som keeper på Breviks A-lag i 3. divisjon.
Foran 2010 sesongen meldte han overgang fra Brevik til Urædd, hvor han ble forespeilet fast spill i 3. divisjon.
Kombinert med godt spill for Urædd og aldersbestemte landslag begynte store utenlandske klubber å melde sin interesse for Rossbach. I perioden 2009-2011 var Sondre på gjentatte treningsopphold hos Premier League-gigantene Everton og Manchester United. Rett før Rossbachs overgang til Odd fra Urædd i 2011 ble han tilbudt en fire år lang proffkontrakt med Manchester United. Han takket imidlertid nei til forslaget fordi han heller ønsket å kjempe seg til en fast plass i Tippeligaen for Odd, noe han mente ville være bedre for hans utvikling.

2013 - 2014

Han signerte proffkontrakt med Odd før 2013-sesongen, og gikk dermed inn som 2. keeper i en alder av 16 år. Han debuterte for A-laget i cupens 1. runde mot Husøy og Foynland. Senere samme år fikk han også tillit mellom stengene i Tippeligaen i seieren mot Aalesund 22. september 2013. Sondre ble trukket frem som Odds beste spiller denne kampen. Sondre gjorde sakene sine så godt i de påfølgende kampene at han voktet buret samtlige kamper resten av sesongen. Som et resultat av de gode prestasjonene for Odd, ble han tatt ut på det norske U21-landslaget, og voktet målet i alle kamper i EM-kvalifiseringen, på tross av at han bare var 17 år.
I sesongen 2014 voktet Sondre stort sett buret for Odds nest beste lag i 2.divisjon, men slapp ved enkelte tilfeller til i Tippeligaen. For eksempel da han kom inn for en skadet Andre Hansen rett før pause borte mot Aalesund 21. september 2014. Rossbach vartet opp med flere strålende redninger, og til tross for at han bare spilte snaue 45 minutter ble han kåret til banens beste i flere riksdekkende aviser, blant annet med en 8-er på børsen i VG.
I perioden 2013-2014 var sondre på gjentatte treningsopphold i utlandet. Blant annet i klubber som RB Leipzig, Crystal Palace, Liverpool. Til tross for flere fristende forespørsler fra utlandet, var Rossbach fortsatt klar på at han ville videreutvikle seg i Odd.

2015 - 2016

Foran 2015-sesongen ble Sondre utpekt som Odds førstekeeper. Til tross for at han bare var 19 år hadde han så gode ferdigheter og så stort potensial at Odd ikke kunne la unggutten sitte lenger på benken. Rossbach gjorde en meget god jobb som Odds førstekeeper den sesongen. Han var en av bidragsyterne til at Odd til slutt kapret en sterk 4.-plass i Tippeligaen, kun to poeng unna sølvplassen. Rossbach var i 2015-sesongen en av keeperne med høyest redningsprosent i Tippeligaen, og ble belønnet med fast plass på derske U21-landslaget.
Starten på 2016-sesongen ble en stor opptur for Sondre og Odd. Han unngikk å slippe inn mål i de 6 første kampene av sesongen, og tok dermed rekorden for flest minutter uten å slippe inn mål i norgeshistorien på toppnivå. Sondre leder med 33 minutter.
Rossbach har spilt de fleste aldersbestemte landslag oppigjennom årene, og har flere kam G17, G18, G19 og U21.